Μέσω διαδικτύου είχε γνωρίσει τους δύο νεαρούς που κατηγορούνται για τη δολοφονία της, η 21χρονη φοιτήτρια στη Ρόδο.

Τραγική ειρωνεία είναι ότι το πτώμα της κοπέλας εντόπισε συγγενής του ενός από τους δράστες.

VIRAL ΕΙΔΗΣΕΙΣ

Συγγενής του 21χρονου κατηγορουμένου μιλώντας στο κεντρικό δελτίο ειδήσεων του ΑΝΤ1 τόνισε: «Και εμάς μας ήρθε πολύ βαρύ και ξαφνικό γιατί δεν είμαστε συνηθισμένοι σε αυτά τα πράγματα. Τον περισσότερο χρόνο αυτό το παιδί έμενε μέσα στην πόλη. Όσο για τους γονείς του είναι άξιοι, δεν έχουν δώσει κανένα δικαίωμα. Έχουν πέσει από τα σύννεφα, που λέμε».

Οι δύο νεαροί γνωρίστηκαν στο γυμναστήριο κι άρχισαν να κάνουν παρέα. Την άτυχη φοιτήτρια φέρεται να γνώρισε o 21χρονος μέσω facebook, ενώ η κοπέλα ήταν συμφοιτήτρια με την αδερφή του 19χρονου κατηγορουμένου.

Όπως πρόσθεσε ο συγγενής του 21χρονου: «Το πτώμα της κοπέλας βρέθηκε στην παραλία Φώκια και τυγχάνει να είναι δίπλα στης μητέρας μου. Τη βρήκε ο αδελφός μου εκεί, εκείνη την ημέρα και ειδοποίησε το Λιμενικό».

Διαβάστε επίσης:

Ρόδος - Καταιγιστικές εξελίξεις στη δολοφονία της φοιτήτριας: Δίωξη και για βιασμό στους δύο νεαρούς